РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/377-14

7. новембар 2014. године

Б е о г р а д

З А П И С Н И К

51. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 7. НОВЕМБРА 2014. ГОДИНЕ

 Седница је почела у 8,40 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Мујо Муковић, заменик члана Верољуба Арсића, Драган Шормаз, заменик члана Катарине Ракић, Живан Ђуришић, заменик члана Драгана Николића, Биљана Пантић Пиља, Светислав Вукмирица, Тања Томашевић Дамњановић, Владета Костић, заменик члана Жарка Мићина, Жарко Обрадовић, Неђо Јовановић и Петар Петровић.

 Седници нису присуствовали чланови Одбора: Александар Јаблановић, проф. др Јанко Веселиновић, Балинт Пастор, Мирко Чикириз, Весна Бесаровић и Весна Мартиновић, као ни њихови заменици.

Седници су присуствовали: Векић Берислав, државни секретар, Мира Контић, виши саветник и Небојша Јокић, самостални саветник, у Министарству здравља.

На предлог председника Одбора, једногласно је усвојен следећи

Д н е в н и р е д:

 1. Разматрање амандмана на Предлог закона о изменама Закона о здравственом осигурању, који је поднела Влада;

 2. Разматрање амандмана на Предлог закона о здравственој документацији и евиденцијама у области здравства, који је поднела Влада.

 Прва тачка дневног реда. Разматрање амандмана на Предлог закона о изменама Закона о здравственом осигурању, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о изменама Закона о здравственом осигурању и сматра да су у складу са Уставом и правним системом Републике Србије амандмани:

- на члан 1. који су заједно поднели народни посланици Борислав Стефановић и Јована Јовановић;

- на члан 2. који су заједно поднели народни посланици Борислав Стефановић и Јована Јовановић.

 Одбор је Одлуку донео већином гласова.

Одбор је размотрио и сматра да нису у складу са Уставом и правним системом Републике Србије следећи амандмани:

- на члан 1. који су заједно поднели народни посланици Благоје Брадић, Марко Ђуришић, Јанко Веселиновић, Биљана Хасановић Кораћ и Бранка Каравидић;

- на члан 2. који су заједно поднели народни посланици Благоје Брадић, Марко Ђуришић, Јанко Веселиновић, Биљана Хасановић Кораћ и Бранка Каравидић.

 Одбор је одлуку донео већином гласова.

 За известиоца Одбора на седници Народне скупштине одређен је председник Одбора.

Друга тачка дневног реда. Разматрање амандмана на Предлог закона о здравственој документацији и евиденцијама у области здравства, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о здравственој документацији и евиденцијама у области здравства и сматра да су у складу са Уставом и правним системом Републике Србије амандмани:

- на члан 3. који је поднео народни посланик Душан Милисављевић;

- на члан 13. који су заједно поднели народни посланици Милан Петрић и Борислав Стефановић;

- на члан 15. који је поднео народни посланик Душан Милисављевић;

- на члан 17. који су заједно поднели народни посланици Милан Петрић и Борислав Стефановић;

- на члан 17. који је поднео народни посланик Душан Милисављевић;

- на члан 18. који је поднео народни посланик Душан Милисављевић;

- на члан 19. који је поднео народни посланик Душан Милисављевић;

- на члан 22. који је поднео народни посланик Душан Милисављевић;

- на члан 25. који је поднео народни посланик Душан Милисављевић;

- на члан 25. који је поднео Одбор за здравље и породицу;

- на члан 30. који је поднео народни посланик Душан Милисављевић;

- на члан 33. који је поднео народни посланик Душан Милисављевић;

- на члан 33. који је поднео Одбор за здравље и породицу.

 Одбор је одлуку донео једногласно.

 За известиоца Одбора на седници Народне скупштине одређен је председник Одбора.

 Седница је завршена у 9,00 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић